gl gl gl gl gl gl en gl gl en en gl gl vi en gl gl gl en gl la gl es gl gl gl gl gl gl gl gl gl gl gl gl gl gl gl gl gl gl gl gl gl war gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl it gl it it gl gl gl gl gl en en gl en gl gl da gl gl gl gl gl gl de la gl es gl it gl gl gl gl gl gl gl gl gl gl gl gl es gl gl it gl en es gl gl gl en gl gl gl gl gl gl it gl gl it gl gl it gl gl it gl gl sv gl gl gl gl gl gl gl gl gl en gl gl gl it gl gl gl en gl es it gl gl it gl gl gl gl gl gl gl gl gl gl gl gl gl gl
Deputación de A Coruña :: Ficha Nova
RPT, cadro de persoal e organigrama
Modelos de carteis de obras
Os Xogos Florais de Betanzos 2022 comenzarán o 26 de agosto coa presentación da revista dixital ‘A Cousa’
lingua 09 de Agosto de 2022
Ese mesmo día está programado o espectáculo 'A drag pandereteira', no que MEIGA-i conta e canta a súa historia a través do folk galego desde unha perspectiva 'drag'.
A área provincial de Normalización Lingüística pechou o cartel dos Xogos, enmarcados no Ano Faraldo 2022 e que, neste ano do bicentenario do nacemento do escritor e xornalista betanceiro, inclúen propostas como o II Slam de poesía, un desfile do traxe tradicional de Galiza e actuacións musicais
Xa se coñece o programa completo dos Xogos Florais de Betanzos 2022, unha iniciativa do departamento de Normalización Lingüística da Deputación da Coruña e do Proxecto Pesquedellas, con quen colaboran o Concello de Betanzos e o Café Lanzós desa localidade. O Xogos comezarán o 26 de agosto no Claustro de Santo Domingo, onde as 20 horas se celebrará o coloquio de presentación da revista dixital 'A Cousa', que en 2021 gañou a Bolsa Nacho Mirás do Colexio Profesional de Xornalistas de Galicia. "Trátase", salientan os organizadores, "dun proxecto moi centrado no audiovisual no que catro xornalistas de vinte e poucos anos falan do que fala todo o mundo ao seu arredor e comparten inquedanzas, consellos e experiencias".
Ese mesmo día 26, e tamén do Claustro de Santo Domingo, ás 21 horas, está programado o espectáculo 'A drag pandereteira', no que a pandereteira MEIGA-i conta e canta a súa historia a través do folk galego desde unha perspectiva 'drag'.
Esta nova edición dos Xogos Florais incorporarán a gran figura do escritor e xornalista Antolín Faraldo, nado en Betanzos hai douscentos anos. Na súa honra convocáronse un concurso de xornalismo cultural e a segunda edición do Slam de poesía, para menores de 35 anos, "co obxectivo de enxalzar a creación cultual e literaria e o patrimonio cultural galego en lugares patrimoniais con importancia histórica para a vida cultural betanceira", segundo a organización. As bases dos dous certames pódense consultar e descargar na seguinte ligazón: https://linktr.ee/proxectopesquedellas
Os Xogos Florais de Betanzos 2022 poñen o foco este ano na mocidade. "Foron", explican os promotores, "encontros literarios nos que diversos autores presentaban obras ou composicións cunha finalidade artística pero tamén con vontade de defender a lingua e a cultura galegas, propiciando así o Rexurdimento das letras galegas". "Este foi, seguramente", "engaden", "o evento de creación literaria que máis importancia tivo na vila de Betanzos, razón pola cal, a asociación quere recuperalo e mantelo como evento fundamental. Lamentablemente, na actualidade o uso do galego entre a xuventude é minoritario, polo que dende a Asociación Pesquedellas decidimos impulsar uns novos Xogos Florais por conter esta tradición os valores que defendemos dende a nosa asociación, mais decidimos enfocala á xuventude e adaptala aos tempo de agora".
VENRES 26 DE AGOSTO
20 horas (Claustro de Santo Domingo). Acto inaugural Xogos Florais 2022: coloquio e presentación do proxecto 'A Cousa'.
21 horas (Claustro de Santo Domingo). Espectáculo de MEIGA-i: 'A drag pandereteira'.
SÁBADO 27 DE AGOSTO
12 horas (Café Lanzós). II Slam de poesía.
20 horas (Praza da Constitución). Desfile do traxe tradicional da man de O Sarillo.
21 horas (Praza da Constitución). Actuación de música tradicional de Donner e os Kebabs.
DOMINGO 28 DE AGOSTO
12 horas (Praza da Constitución). Entrega de premios dos Xogos Florais. Actuación musical de A Tajea. Día do Enxalzamento do Traxe Galego.
O Galego, a miña lingua propia
As Palabras da Ciencia
Programa para o fomento da lingua
Xornada 3 - Lingua, infancia e mocidade. Transmisión non familiar da lingua
Xornada 1 – Lingua, discurso e políticas públicas
Relación de admitidos/as aos cursos da segunda convocatoria
A Deputación da Coruña destina case medio millón de euros aos Servizos de…
Case trescentas persoas participaron no concurso de promoción do sector do…
Nos TV e Club de Debate gañan o XI Premio Rosalía de Castro de normalización…
Máis de corenta concellos contarán con servizo de normalización lingüística…
en toda a web
Pode que atopes interesante algún destes contidos:
Conservatorio Profesional de Danza
Atopa o que necesitas
2022 © Deputación Provincial de A Coruña. Todos os dereitos reservados
Localización Directorio Política de privacidade Aviso legal Mapa da web